als_Latn dik_Latn sag_Latn
Të frikësuar dhe nervozë
Luiz Felipe Scolari thotë se Brazili është nervoz, para duelit me Kilin, nga frika e eliminimit në vendin e vet. Tash hyhet në zonën ku një gabim i vogël kushton shumë dhe këtë e dinë brazilianët.
Politiko
E Shtunë, 28 Qershor 2014 | 08:00
0 Komente.
Para se të fillojë raundi tjetër në Kupën e Botës, faza e 1/8 së finales, pyetja kryesore që bëhet është nëse Brazili mund ta përballojë presionin si nikoqir, me tifozët që kanë pritjet më të mëdha në botë.
Gara do të hyjë në pikën kur një gabim i vogël mund të kushtojë me humbjen e madhe, fundin e shpresës dhe ëndrrës për ta ngritur lart trofeun.
Dhe, Luiz Felipe Scolari nuk e mohon këtë. Thotë se e mendojnë mundësia e një eliminimi të befasishëm.
“Është normale të ndjeheni të merakosur dhe në siklet përpara ndeshjes së parë eliminatore. Jemi ngapak nervozë dhe të shqetësuar.”
“Është normale për çdo kompeticion, jo veç pse ky po mbahet në Brazil. E dimë që s’duhet të bëjmë gabime, nuk mund të humbim”.
Fitorja ndaj Kilit në Stadiumin Mineirao Stadium do ta mbante Brazilin në rrugë drejt titullit të gjashtë botëror, ndërsa humbja do të konsiderohej dështim i madh në vend që ka investuar miliardat për organizimin e Botërorit 2014/06/28
Megjithatë, Scolari thotë se nëse Kili do ta eliminonte Brazilin, ky nuk do të ishte fundi i botës.
“Kemi bërë punën tonë me përkushtim të madh. Por, duhet ta kuptojmë që nëse ata janë më të mirë se ne, dhe fitojnë, s’mund ta ulim kokën dhe të themi se mbaruam”.
Brazili nuk ka humbur nga Kili që nga Kualifikimet e Botërorit në vitin 2000 dhe kurrë s’kanë humbur në shtëpi.
Prej vitit 2000, Brazili i ka fituar 10 nga 12 ndeshjet kundër Kilit.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn